
Postavljene nove table i putokazi 


na Planinarsko - 
Putovima orhideja 


S ciljem edukacije i prezentacije 
prirodnih vrijednosti i ljepote Stra- 
hinjčice, tijekom listopada postav- 
ljeno je 18 novih edukativnih tabli, 
68 putokaza te 3 cestovne table. Uz 
postojećih 11 tabli, postavljeno je 7 
novih tabli i nadopunjen je sadržaj. 
Na edukativnim tablama novog i 
zanimljivog dizajna nalaze se infor- 
macije o biljnom pokrovu, orhideja- 
ma, životinjskom svijetu, fosilnom i 
rudnom bogatstvu te ostalim zani- 
mljivostima šireg područja Stra- 
hinjčice kako bi se naglasila vrijed- 
nost i značaj tog područja. 


Staza je kružna i sastoji se od tri 
dionice: 

* planinarsko-poučna staza na 
Strahinjčici (8,4 km - 2.30 h) 

* staza do Dedeka i babice (1,1 km 
-1h) 

* staza orhideja Mala gora —Plat - 
Poljane (4,2 km - 1.30 h) 


Staza je uređena još 2012. godine 
kako bi se privukli posjetitelji — lju- 
bitelji prirode razne dobi i interesa 
s ciljem edukacije, rekreacije, podi- 
zanja razine ekološke svijesti kao i 
zbog očuvanja vrijednih staništa i 
svojti te cjelokupnog prosperiteta 
lokalne zajednice kroz održivi turi- 
zam. Zbog svega navedenog, želja 
je ove iznimne prirodne vrijednosti 
i ljepote kao i zanimljivosti iz povi- 


poučnoj stazi 


jesti ovog kraja prezentirati široj 
javnosti. Javna ustanova Zagor- 
je zeleno uređuje stazu i održa- 
va posjetiteljsku infrastrukturu na 
stazi. 


Dužina staze: 13,7 km 

Trajanje obilaska: 5 h 

Broj edukativnih ploča: 18 

Visinska razlika: 650 m 

Da li je aktivnost prilagođena za 
invalide: Ne 

Vrsta staze: Šumski put, maka- 
dam, asfalt 


Napomena: Preporučuje se čvrsta 
obuća, odjeća prilagođena borav- 
ku na otvorenom te dovoljna koli- 
čina hrane i vode. 


Paljenjem svijeća odana počast 
poginulim hrvatskim braniteljima 
na mjesnom groblju u Radoboju 


U povodu obilježavanja blagdana Svih svetih, na mjesnom 
$roblju u Radoboju, paljenjem svijeća odana je počast 
smrtno stradalim hrvatskim braniteljima u Domovin- 
skom ratu. Na blagdan Svih svetih prisjećamo se svih dra- 
gih ljudi koji više nisu sa nama, a posebno se sjećamo onih 
koji su u ratu dali svoje živote. Počast smrtno stradalim i 
preminulim hrvatskim braniteljima ukopanim na groblju 
u Radoboju odali su načelnik Radoboja Anđelko Topolo- 
vec, predstavnici Policijske uprave Krapinsko-zagorske, 
predstavnici Upravnog odjela za zdravstvo, socijalnu poli- 
tiku, branitelje, civilno društvo i mlade Krapinsko-Zagor- 
ske županije, predstavnici Područnog odsjeka za poslove 
obrane Krapina i Područnog odjela Ministarstva brani- 
telja, te predstavnici udruga proizašlih iz Domovinskog 
rata i HVIDRA-e Krapina kao i članovi obitelji poginulih 


studenoga 2022. 


hrvatskih branitelja. 


PAS - ČOVJEKOV NAJBOLJI PRIJATELJ 


Za psa kažemo da je čovjekov najbo- 
lji prijatelj. Njegova odanost, inte- 
ligencija i ljubav usrećuje ljude. Za 
vlasnike pasa ne postoji ništa uzbud- 
ljivije od duge šetnje sa svojim naj- 
boljim prijateljem. Podjednako će biti 
ispunjeni radošću ukoliko provedu 
svoje slobodno vrijeme igrajući se sa 
svojim kućnim ljubimcem u parku ili 
ako samo odmaraju kod kuće druže- 
ći se jedan s drugim. Imati psa znači 
imati i veliku odgovornost za njego- 
vu dobrobit, za svoje obveze prema 
psu, ali i drugim ljudima. I baš zbog 
tih drugih ljudi, odgovornost vlasni- 
ka pasa je ogromna. Nažalost unatoč 
brojnim upozorenjima, obavijestima, 
pa i naplaćenim kaznama još uvijek 
ima neodgovornih vlasnika pasa koji 
puštaju svoje ljubimce da nekontro- 
lirano i bez nadzora slobodno šeću 


javnim površinama. Odlukom o uvje- 
tima i načinu držanja kućnih ljubi- 
maca i načinu postupanja s napušte- 
nim i izgubljenim životinjama, općina 
Radoboj je propisala uvjete i način 
držanja kućnih ljubimaca koje im nji- 


hovi posjednici moraju osigurati. Tako 
je između ostalog Odlukom propisa- 
no “da se pse smije izvoditi na javne 
površine ako su označeni mikročipom, 
na povodcu i pod nadzorom“. | kada 
su pod nadzorom na javnoj površini 


Odlukom je propisano “da je posjednik 
kućnog ljubimca dužan pri izvođenju 
kućnog ljubimca na javnu površinu 
nositi pribor za čišćenje i očistiti javnu 
površinu koju njegov ljubimac oneči- 
sti. Nažalost svijest pojedinih vlasni- 
ka pasa još uvijek nije toliko razvijena 
da bi shvatili da su oni odgovorni za 
ponašanje svojih kućnih ljubimaca, 
i da su dužni počistiti javnu površinu 
nakon što ju onečisti njihov ljubimac. 
Zbog svega naprijed navedenog, u 
suradnji sa Veterinarskom stanicom 
Krapina, u sljedećem razdoblju pla- 
nirani su pojačani nadzori držanja 
pasa, čipiranja pasa, te kretanje pasa 
javnim površinama. Stoga molimo 
sve vlasnike pasa da se prema isti- 
ma odnose odgovorno i brižno, jer 
će nažalost protiv neodgovornih biti 
poduzete Odlukom propisane mjere. 

Jesenska svečanost u Dječjem vrtiću 
povodom Dana općine Radoboj 


“Povodom obilježavanja Dana općine Radoboj, 19. listopada Dječji 
vrtić Škrinjica održao je “Jesensku svečanost i malu kestenijađu“ za 
sve roditelje i djecu. Vrtićanci su pozdravili nazočne prigodnim pro- 
$ramom u duhu kajkavštine i zagorskog zavičaja. Uz pjesme i recita- 
cije, potaknuli su sve prisutne na sudjelovanje u raznovrsnim rTadi- 
onicama i aktivnostima koje su osmislile vrijedne odgajateljice uz 
vodstvo ravnateljice Ivane Žlabur. Tako su se mogli okušati u izradi 
zabavnih lutaka od kukuruza i kestena, jesenskim okvirima od $ran- 
čica, zabavnim društvenim igrama na panju i drvu kao što su Čovječe 
ne ljuti se, Mlin i memori. Vrijedne ručice izrađivale su jesenske kru- 


ne od lišća, a gošća, odgojiteljica Antonija iz Waldorskog vrtića, poka- 
zala je kako napraviti glinene posude i vrčeve. Roditelji i djeca su s 
uzbuđenjem izrađivali razne suvenire koje su s ponosom nosili svo- 
jim kućama. Događaj je svojim dolaskom uveličao i načelnik Radoboja 
Anđelko Topolovec koji se uvijek rado odazove našem pozivu. Za pre- 
gršt smijeha i vruće kestene zaslužni su vrijedni očevi dok su najmla- 
đi mogli uživati u igri u šatoru od kukuruzovine i prisjetiti roditelje 
kako je to nekada bilo. Uz osmišljeni foto kutak mogli su ovjekovječiti 
trenutak koji će im u doba stresa i užurbanog života uvijek izmamiti 
osmijeh na lice, a djecu prisjetiti na vrtić prepun lijepih uspomena. 


I ove godine Dječji vrtić Škrinjica uključio se u obilježavanje Dana jabuka kroz razli- 
čite aktivnosti koje su potrajale cijeli tjedan. Djeca su u svakoj skupini obradila temu 
“Jabuke" ovisno o dobi i dječjem interesu te su se igrali umetaljkama, provlačilicama, 
bojali su jabučice drvenim bojicama i flomasterima te proučavali strukturu i obilježja 
jabuke. Starije skupine su se uključile u proučavanje jabuke “Od sjemenke do jabu- 
ke", stvarali su jabučice plastelinom i temperama, sjeckali su ih i izradili prirodni sok 
uz pomoć svojih odgo- 
jireljica. Također, pjeva- 
le su se i razne pjesme o 
jabukama - “Kruška, jabu- 
ka, šljiva" “Jula i jabuka", 
“Mali bratec Ivo“ te čirale 
i improvizirale priče, reci- 
tacije i igrokazi. Na kraju 
su se svi počastili slasnim 
i mirisnim jabukama i 
sokom od jabuke kako bi 
ostali zdravi, jer kako sta- 
Ia poslovica kaže “Jedna 
jabuka na dan, tjera dok- 
tora iz kuće van." 


& Radobojski list | 


broj 144 | godina xv. | 4. studenoga 2022. 


susret jeseni Dani kruha 


Jesen se tiho ušuljala u naš vrtić i prije svog 
službenog početka. Hodnike, prozore i sobe 
dnevnog boravka su prekrile dekoracije 
šarenog lišća, šumskih životinja, jesenskih 
kišobrana i čizma. U suradnji s roditeljima, 
sobe dnevnog boravka obogatili smo različi- 
tim jesenskim plodovima. U srednjoj i sta- 
rijoj vrtićkoj skupini oformili smo jesenske 
tržnice koje smo upotpunili jesenskim plo- 
dovima. Kroz aktivnosti promatranja, opi- 
pa, mirisa i okusa otkrivali smo sve što nam 
jesen nudi. Promatrali smo grožđe, jabuke, 
kruške, bundeve, kukuruz, kestene, lješnja- 
ke i drugo. Aktivnosti otkrivanja jesenskih 
plodova prilagodili smo dobi i razvojnim 
karakteristikama djeteta. U vrijeme ber- 
ba grožđa, srednja i starija vrtićka skupina 
kroz svoje iskustvo branja grožđa upoznali 
su i svoje prijatelje u vrtiću. Starija skupina 
provela je dan u šetnji okolicom Radoboja i 
upoznala vinograde našeg kraja. Promatra- 
li su listove i plodove grožđa - bobice koje 
su kasnije uz pomoć glinamola, miješanjem 
i formiranjem kuglica i lišća prikazali. Tako- 
đer su upoznali izgled trsa na kojem grožđe 
Iaste i svoje grožđe od glinamola prezen- 
tirali na tom trsu na panou svoje skupine. 
Srednja vrtićka skupina posebnu pažnju je 
posvetila kruškama i grožđu te kroz akrciv- 
nosti promatranja, opipa i mirisa upoznala 
voće. Kroz otisak grozda i lijepljenja kolaža 
na obris kruške likovno su se izrazili. Naj- 
mlađi su u skupinama početak jeseni upo- 
znali kroz različite aktivnosti o jesenskom 
lišću. Jaslička skupina i mlađa mješovita 
skupina su to provele kroz opip i miris lišća 
i usvajanje boja i to razvrstavanjem pojedi- 
nog lišća prema obliku i boji, oriskivanjem 
lišća, lijepljenjem različitih boja kolaža na 
lišće i sl. Prirodu i sve što se zbiva oko nas 
srednja i starija vrtićka skupina upoznala su 


kroz jesenske šetnje. Starija vrtićka skupina 
svoja zapažanja prikazala je plakatom. Obi- 
lježili smo pojedine datume koji se prepliću 
kroz jesen. To su: Dan kruha i Dan zahval- 
nosti za plodove zemlje i Dan jabuka. U svim 
skupinama smo djecu upoznali s nastan- 
kom kruha. Vrlo vješto smo zamijesili male 
kruščiće koje smo ponosno pokazali svojim 
roditeljima. Starija vrtićka skupina posjeti- 
la je pekaru i tamo se upoznala s procesom 
nastankom kruha. U srednjoj vrtićkoj sku- 
pini upoznali smo nastanak kruha od zrna 
do pogače kroz različite aktivnosti: gledanje 
videozapisa, stolno manipulativne igre - 
različite slagalice i izradom plakata ,Od zrna 
do pogače“. U suradnji s roditeljima, bakama 
iz srednje vrtićke skupine i starije vrtićke 
skupine zasladili smo se raznim proizvodi- 
ma koje su za nas pripremili. 

Obilježen Dan općine Radoboj, Dani Očure, 
a održana i radionica “Pozlati svog anđela' 


te izložba “Sveci s breg 


Kapela sv. Jakoba na Gorjanima Sutinskim 
postala je mjesto važnih događanja za radoboj- 
ski kraj vezanih uz svečano obilježavanje Dana 
općine Radoboj i otvorenja izložbe: , Sveci s bre- 
gov — SOS za svece“. Muzej Radboa u suradnji 
s Akademijom likovnih umjetnosti Sveučilišta 
u Zagrebu, Konzervatorskim odjelom u Krapi- 
ni, Općinom Radoboj i suradnicima realizirao 
je jedinstveni projekt Stručno-znanstveni skup 
,Dani Očure“ i otvorenje izložbe ,Sveci s bre- 
gov — SOS za svece“. S ciljem predstavljanja 
javnosti dosadašnja sustavna i interdisciplinar- 
na znanstvena i stručna istraživanja na tema- 
tiku očurskog kraja s naglaskom na Kapelu sv. 
Jakoba u Muzeju je u srijedu, 19. listopada odr- 
žana konzervatorsko-restauratorska radioni- 
ca za djecu pod nazivom ,Pozlati svog anđela“ 
u kojoj su djeca učila na koji način i kojim teh- 
nikama i materijalom pozlatiti svoju skulpturu. 
Djeca su sa zanimanjem pratila proces i pozla- 
tila raznobojnim listićima svojeg anđela kojeg 
su ponijeli doma. U četvrtak i petak, 20. i 21. 
listopada održan je Stručno-znanstveni skup 
,Dani Očure“ u Muzeju Radboa. Od strane 24 
eminentnih referentica i referenata izložene su 
teme s područja arheologije, etnologije, povi- 
jesti umjetnosti, sakralne arhitekture, konzer- 
vatorsko-restauratorske i zavičajno-muzejske 
perspektiv. Stručni skup završio je razgledom 
izložbe u kapeli sv. Jakoba i posjetom arheološ- 
kom lokalitetu-nekropolama pod tumulima na 
lokalitetu Podstenje. Izložba ,Sveci s bregov — 
SOS za svece“ nastala je na temelju restaurira- 
nih 12 baroknih skulptura koje su nekad bile dio 
bogatog baroknog inventara kapele sv. Jakoba. 
U sklopu izložbe postavljena je i kopija skulpture 
Bogorodica s djetetom iz Očure te će kao takva 
ostati u kapeli trajno kao simbol oživljavanja i 
očuvanja ovog sakralnog objekta. Na ovaj zna- 
čajan događaj, uz kapelu sv. Jakoba, Općina 
Radoboj proslavila je i svoj dan 20. listopada. 
Na početku svečanosti sve prisutne je pozdravio 
načelnik Radoboja Anđelko Topolovec i zahva- 
lio svima koji su dali svoj doprinos za organi- 
zaciju ovog značajnog događaja, kao i svojem 


ssa 


timu koji marljivo radi kako bi se ostvarili svi 
predviđeni projekti. Zatim se svima prisutnima 
obratila predsjednica Općinskog vijeća Vanja 
Potočki čestitajući svim sumještanima Dan 
općine. Zahvalu na kontinuiranom radu i trudu 
uputila je Općini Radoboj, a također je zahva- 
lu uputila nagrađenim sumještanima na lijepim 
i uređenim okućnicama i balkonima podjelivši 
im priznanja i nagrade. Zahvalu na marljivom 
i kontinuiranom radu i ostvarenom uspjehu 
na natjecanjima uz podjelu priznanja i nagra- 
de uručili je i učenicima, polaznicima OŠ Side 
Košutić Radoboj. Čestitke načelniku uputila je i 
načelnica Lobora Ljubica Jembrih koja je pohva- 
lila smjer razvoja Radoboja, a nastavio je župan 
Krapinsko - zagorske županije Željko Kolar koji 
je čestitao Općini na realiziranim projektima te 
se nadovezao i na buduće projekte koji su u fazi 
pripreme i koji se tek trebaju ostvariti.Čestitke je 
uputio i saborski zastupnik Žarko Tušek koji je 
istaknuo vrijednosti i ostvarenja općine Radoboj 
poput Muzeja Radboa, Kuće zagorskih štrukli, 
Hiže vinove loze i Planinarskog doma te se 
nadovezao na viziju Radoboja kao općine koja 
kroz pametne projekte u suradnji sa Županijom 
i dobro osmišljenim operativnim programima 
Vlade RH uspijeva implementirati svoje zami- 
sli i ideje. Uz ovogodišnje svečano obilježavanje 
Dana naše općine otvorena je od strane deka- 
na Akademije likovnih umjetnosti Sveučilišta 


OV - SOS za svece" 


u Zagrebu Tomislava Buntaka izložba ,Sveci s 
bregov — SOS za svece“. Voditeljica i suorgani- 
zatorica projekta “SOS za svece“ Zvjezdana Jem- 
brih zahvalila se svim istraživačima, prošlim i 
sadašnjim, svojoj radnoj ekipi i organizacijskom 
odboru Stručno-znanstvenog skupa na konti- 
nuiranom radu i promicanju vrijednosti sakral- 
ne baštine. Prigodnim druženjem na jedinstve- 
nom mjestu, uz kapelu sv. Jakoba, završilo je 
svečano obilježavanje Dana općine Radoboj. 

Posjet DND-a Radoboj 
Dječjem vrtiću Škrinjica 
U sklopu Dječjeg tjedna, Društvo 
Naša djeca Radoboj posjetilo je 4. 
listopada Dječji vrtić ,Škrinjica“ 
Poklonjene su igračke koje su podi- 
jeljene po skupinama, a djeca su 
djeci poklonila svoje igračke, pod 
okriljem projekta ,Djeca za djecu“ 
kako bi već od malih nogu bila poti- 
cana empatija, suosjećanje, zajed- 
ništvo i važnost dijeljenja. Realiza- 
cija ovog projekta motivacija je za 
daljnji rad i trud DND-a Radoboj, a 
i poticaj roditeljima djece za podr- 
žavanje sličnih inicijativa. 


načelniku općine Radoboj 


Dječji tjedan u Radoboju otvoren je posjetom Dječjeg vijeća načelniku 
Anđelku Topolovcu. Sastanku su prisustvovale učiteljica Magdalena Želi- 
morski i predsjednica DND-a Jelena Crnek. Na jednom od konstruktivnijih 
sastanaka postavljena su mnoga pitanja, a djeca su prezentirala ideje i 
prijedloge koje su izradili u svojim razredima. Predložila su konkretne pro- 
mjene koje bi oni htjeli vidjeti u svome mjestu te ideje kako doći do pozitiv- 
nih ostvarenja u društvu. Sve prezentirane ideje, od strane djece, vezane 
realizirati. Na taj način s ponosom nosimo naslov Općine ,Prijatelj djece“. 
Među prvim općinama u RH smo koje su zaslužile taj status, a dosljedno 
smo držali da naslov ne nosimo samo na tabli, već zbog brige o dobrobiti 
djece i stalne komunikacije osluškivanja njihovih problema i potreba. 


Obilježavanje Dječjeg 
tjedna i proslava 10 godina 
djelovanja DND-a Radoboj 


Društvo Naša djeca Radoboj 7. listopada proslavilo je 10. godina svog djelo- 
vanja u sportskoj dvorani Osnovne škole Side Košutić Radoboj uz puno dobre 
volje, zanimljivih sadržaja za najmlađe i naravno, uz puno vesele i razigrane 
djece. Kao uvertira u cijeli događaj bile su tu priredbe učenika, a mališani su 
svojim nastupima uveselili prisutne goste i zaslužili veliki pljesak. Potom je usli- 
jedilo predstavljanje dječjih likovnih i literarnih radova, kronološka lenta vre- 
mena razvoja Društva od njegovih početaka do danas. Bilo je tu i dječjih poru- 
ka, kratkih sastavaka kako vide školu i koje promjene bi željeli vidjeti u njoj, na 
koji način vide svijet u kojem žive i njihove koncizne, šaljive, ali i poučne savje- 
te za bolju budućnost. Svečanosti i proslavi nazočili su uzvanici DND-a Zabok, 
gospođa Sonja Borovčak koja je i dopredsjednica Saveza DND Hrvatske, DND 
Petrovsko te bivši i sadašnji članovi DND-a Radoboj i načelnik općine. U orga- 
nizaciji događaja kao i ostatka Dječjeg tjedna u okviru Dana općine Radoboj 
sudjelovalo je vodstvo DND-a Radoboj, koje je svojim trudom i radom prido- 
nijelo da se ovaj tjedan izrealizira te da još jednom izmami osmijehe na dječja 
lica. Pomoć su pružili i djelatnici Osnovne škole Side Košutić Radoboj na čelu 
s ravnateljem Draženom Gerićem u obliku organizacijske, tehničke i moralne 
podrške, uvijek spremne ruke odgojiteljica iz Dječjeg vrtića Škrinjica Radoboj uz 
ravnateljicu Ivanu Žlabur, kao i ostali pomagači, veći i manji. Na samom kraju 
divnog druženja, dječja radost i smijeh zaokružili su i ovaj događaj, a za to je 
bila zaslužna mađioničarska predstava “Joze Boze". Simboličan, veseli i nasmi- 
jan završetak Dječjeg tjedna u Radoboju! 


Dječji dan uz radionice i predstavu za djecu 


U subotu, 15. listopada održala su se raznovrsna događanja za djecu 
povodom Dana općine Radoboj. U 12 sati se održala predstava i dru- 
ženje Šarenog svijeta pod nazivom “Carstvo šuškavih kaputa i prince- 
za Jesen žuta“. Nakon predstave uslijedile su dvije zanimljive radionice; 
»Mali ekosustav u boci“ i ,Kockicama do mozaika“. Prvu su radionicu 
provodile volonterke DND-Radoboj s ciljem predočavanja načina kako 
Voda cirkulira u prirodi te kako u malom stakleniku biljke brinu same 
o sebi. Radionica je dio DND-ovih projektnih aktivnosti biovrta “Mali 
vrt za velike promjene". Druga radionica održana je od strane Muzeja 
Radboa, a sudionici su imali zadatak pomoću kockica i kamenčića slo- 
žiti mozaik na način na koji su nekad Rimljani izrađivali ova umjetnička 
djela. Dječji dan u Radoboju proveden je u lijepom druženju, zabavi i 
edukativnim radionicama. 

Dječji tjedan - 


U sklopu Dječjeg tjedna, 5. listopa- 
da obilježio se Sportski dan uz dru- 
ženje. Na terenu NK Radoboj prvo 
su nastupili predškolci Dječjeg vrtića 
Škrinjica, koji su vješto odradili sve 
vježbe i poligone. Recentne znan- 
stvene studije jednoglasno ukazuju 
na važnost fizičkih aktivnosti za psi- 
hološki, socijalni, kognitivni i emo- 
cionalni razvoj djece. Suradnjom 
DND-a Radoboj i NK Radoboj upra- 
vo je tako povodom Dječjeg tjedna 
osmišljen Dan sporta. Razne sport- 
ske aktivnosti umorile su predškolce 
pa je bilo vrijeme za stanku i mali 
piknik na igralištu NK Radoboja. 
Nakon predškolaraca, u pobodnev- 
nim satima došli su oni ,malo veći“. 
Uz poligone i tehnike nogometa, 
trenerica Maja Cesarec pokazala je 
načine kako se može zabavno tre- 
nirati. Aktivnosti koje su bile dio 
»Sbortskog dana“ ostaju poticaj za 
daljnje vježbanje - za aktivan, ispu- 


sportski dan 


njen i zdrav način života. Također, 
svi oni koji žele nastaviti vježbati i 
sa sportskim aktivnostima mogu 
se javiti za upis u ,Univerzalnu ško- 
lu sporta“ koja se u suradnji s Druš- 
tvom Naša djeca i NK Radoboj odvi- 
ja u sklopu djelatnosti nogometnog 
kluba pod vodstvom licenciranih 
trenera te kineziologa. 

Kategorija prstići (do 6 godina): 
Maja Cesarec, mob: 098/ 778 - 583 
Kategorija zagići-limači (zagići - od 
6 do 8 godina, limači - od 8 do 10 
godina): Branimir Leško, 

mob: 091/ 548 - 2977 

Kategorija mlađi pioniri (od 10 do 
12 godina): Igor Dunaj, 

mob: 095/535 - 5794 

Kategorija pioniri (od 12 do 15 godi- 
na): Tomislav Leško, 

mob: 091/528 - 0612 

Kategorija kadeti (od 14 do 16 godi- 
na): Luka Topolovec, 

mob: 091/781 - 5371 


Dana OŠ Side Košutić, 
održan školski ples 


U Osnovnoj Školi Side Košutić Radoboj, 19. listopada vladalo je plesno 
i ritmično raspoloženje! U sklopu Dana općine i Dana OŠ Side Košutić, 
organizirana je ,Večer plesa". Plesu su prethodile kratke dječje predstave i 
izvedbe, improviziran dječji ples i nastup Radobojskih mažoretkinja. Beč- 
ki valcer zaplesali su potom i nastavnici Škole, a skupini su se priključili 
i učenici, roditelji, djeca - mnogi mali i veliki plesači. Svi su se zabavili i 
vesele se budućim plesnim događajima! 


Koncert puhačkog orkestra 
Radboa i nastup Radobojskih 
mažoretkinja u sportskoj 
dvorani OŠ Side Košutić Radoboj 


Dani općine Radoboj i Dani OŠ Side Košutić Radoboj zaokruženi su kon- 
certom Puhačkog orkestra Radboa i nastupom Radobojskih mažoretki- 
nja u nedjelju, 23. listopada. U sportskoj dvorani OŠ Side Košutić Rado- 
boj, Radobojske mažoretkinje svih uzrasta impresionirale su brojnu publiku 
uz muzičku kulisu Puhačkog orkestra Radboa. Mažoretkinje su predstavile 
svoje najnovije koreografije nastale pod vodstvom trenerice Sonje Vukma- 
nić. Oduševljenje je nastavljeno s notama Puhačkog orkestra Radboa, a 
pod vodstvom Kristijana Leša. Nakon programa i zajedničkog slikanja 
mažoretkinja i članova orkestra, sudionici i gledatelji nastavili su druženje 
uz zakusku u Hiži zagorskih štrukli. 


Koncert i promocija CD-a 
Kvarteta Gubec u Radoboju 


Kvartet Gubec je 21. listopada u sportskoj dvorani OŠ Side Košutić Radoboj 
održao promociju svog novog, petog albuma, ,Za pajdaše“ s 12 autorskih 
popevki! Popevke su to koje su snimili i izvodili unazad nekoliko godina 
na festivalima od Krapine do Pitomače i Požege, a radi se o popevkama 
kajkavske tematike, od nostalgičnih balada u kojima se opjevava ljubav 
prema rodnoj grudi, do duhovitih veselica. Kroz dugogodišnju karijeru, 
surađivali su s mnogim imenima glazbene, ali i kazališne domaće scene. 
Na promociji su tako, osim Kvarteta Gubec, nastupili: domaći tamburaši 
Kontra band, Darko Berović i Sabina Kunštek. Kvartet Gubec osnovan je 
2004. godine u želji očuvanja glazbenog nasljeđa hrvatskog kajkavskog 
kulturnog izričaja i njegovanja pjesama mnogih znanih i neznanih autora 
pisane riječi iz bliže nam i dalje prošlosti. Danas Kvartet Gubec čine prvi 
tenor Vinko Ančić iz zbora kazališta Komedija, bariton Željko Grozaj, solist 
sastava Fakini, bas-bariton Robert Mikša i drugi tenor Rajko Suhodolčan. 
Kvartet Gubec ponosan je vlasnik mnogih glazbenih nagrada, kao i četiri 
nagrade Porin za sve dosad izdane albume. 

Nakon dvogodišnjeg virtualnog obi- 
lježavanja Dana škole, ove godi- 
ne smo pripremili tjedan druženja, 
sporta, plesa i zabave. U ponedje- 
ljak, 17. listopada, obilježili smo Dan 
kruha i Dan zahvalnosti za plodove 
zemlje u matičnoj školi te područnim 
školama Jazvine i Gornja Šemni- 
ca. Tom prigodom škole je posjetio 
radobojski župnik Tomislav Novo- 
sel koji je blagoslovio kruh, peciva i 
kolače. Učenici su sa svojim učite- 
ljicama pripremili prigodne progra- 
me i zahvalili za sve plodove. Dana 
18. listopada učenici viših razreda | = 
matične škole te učenici područnih š Ž 

škola sudjelovali su u Danu sporta. 
U školskom parku u Radoboju igrale 
su se razne štafetne igre dok su se 
na igralištu igrali momčadski spor- 


tovi — košarka, nogomet i graničar. 
Svi učenici sudjelovali su u sport- 
skim aktivnostima te su pritom 
navijali, bodrili jedni druge, bolje se 
upoznali, a najviše im se svidjelo što 
su im se pridružili i učitelji. Sljedećeg 
dana održana je Večer plesa na koju 
su bili pozvani svi uzrasti. Rado- 


ko 


. Inbraž 


bojske mažoretkinje uz voditeljicu 
Sonju Vukmanić i folklorni sastav 
uz voditeljicu Dragicu Pospiš otvo- 
rile su večer. Nakon nastupa mažo- 
retkinja i folklora plesni podij bio je 
otvoren za sve posjetitelje. Uz dobru 
glazbu i veseli ritam, uskoro su svi 
bili na nogama i odlično se zabavili. 


Dan škole 2022. 


Sam Dan škole svečano smo prosla- 
vili 20. listopada. Bilo je lijepo nakon 
dvije propuštene godine, zbog epi- 
demiološke situacije, ponovno stati 
na pozornicu i uživati u nastupima 
naših učenika. U svečani program, 
koji je oduševio publiku, uključile su 
se centralna škola i područne ško- 


NOVOSTI IZ OSNOVNE 


le, čime smo još jednom pokazali 
zajedništvo. Ovom priredbom stvo- 
rili smo nove uspomene koje neće- 
mo tako brzo zaboraviti, a veseli- 
mo se i stvaranju novih zajedničkih 
uspomena. Nakon priredbe posje- 
titelji su bili pozvani da pogledaju 
izložbu Učeničke zadruge Radoboj- 
ski guci i trpuci čiji štand su krasi- 
li razni suveniri izrađeni vrijednim 
rukama naših učenika. Glavni motiv 
ove godine bio je zagorski puran koji 
je krasio i kuhinjske hadrice pod slo- 
ganom: ,Ja sam tvoj fan, ti si moj 
zagorski puran!“ U školskom parku 
matične škole i u područnim ško- 
lama bila je postavljena i izložba 
strašila za koju je svaki razred izra- 
dio svog najstrašnijeg ili najsmješ- 
nijeg čovjeka od slame. Tjedan smo 
završili nenastavnim danom koji 
su učitelji iskoristili za stručno usa- 
vršavanje i “punjenje baterija" za 
nastavak rada. Hvala svima koji su 
se ove godine uključili u obilježava- 
nje Dana škole i podržali naš rad. 
(Stručna suradnica knjižničarka, 
Jasenka Marmilić) 


Međunarodni dan 
starijih osoba 


Svake godine 1. listopada, na Međunarodni dan starijih osoba, sjetimo se 
na prigodan način osoba treće životne dobi u našoj neposrednoj okolini. 
Učenici naše škole imali su zadatak naučiti nešto posebno i zanimljivo od 
svojih djedova i baka, što samo oni znaju. Tako su cijeli prošli tjedan zajed- 
no tražili vrganje, trijebili orehe, pekli gibanice, izrađivali ukrasne vijence, 
heklali, ružđili i šrotali kuruzu te izrađivali kite od kuruze, čehali perje, kle- 
pali kosu, hranili blago, peglali starinskom peglom i pregršt drugih aktiv- 
nosti. Osvijestili smo učenike o važnosti prisustva baka i djedova u njiho- 
vim životima - koliko je neprocjenjivo iskustvo i znanje koje međusobno 
mogu podijeliti! Naša je dužnost brinuti o njihovoj dobrobiti, kao što je 
njihova dužnost bila osigurati nam budućnost. (Dubravka Coha Seničić) 


Sigurno u nove 
pustolovine 


U prvim danima nove školske godine, Ministarstvo unutarnjih poslova 
i hrvatska policija u suradnji sa školama, provode svima poznatu akciju 
“Poštujte naše znakove" s ciljem učenja mališana i prevencije potencijalnih 
neželjenih događaja u trenucima njihovih velikih radosti. Zato prvašićima 
osnovnih škola, koji započinju svoje samostalno sudjelovanje u prometu, u 
posjet dolaze predstavnici policije. Prometni policajci Siniša Draganić i Dar- 
ko Košutić 28. rujna su posjetili prvašiće centralne i područnih škola OŠ Side 
Košutić Radoboj. Kroz zanimljiv razgovor učenici su upoznati s prometnim 
pravilima i sigurnim kretanjem na putu do škole. Prometni policajci strplji- 
vo su odgovarali na postavljena pitanja i na kraju učenicima podijelili šilteri- 
ce koje će ih činiti uočljivijima u prometu. (Učiteljica, Milena Veseljak) 

Europski dan jezika 


Na inicijativu Vijeća Europe, Europ- 
ski dan jezika obilježava se 26. ruj- 
na, još od 2001. godine. Cilj ovog 
projekta je poticati učenike na uče- 
nje što više jezika, u svakoj životnoj 
dobi, u školi i izvan nje, kako bi se 
povećala višejezičnost i međukul- 
turalno razumijevanje te promicati 
bogatu jezičnu i kulturnu raznoli- 
kost Europe.U našoj školi obilježili 
smo taj dan 26. rujna na satovima 
engleskog i njemačkog jezika. Uče- 
nici su rješavali kvizove i natjecali 
se u poznavanju europskih jezika i 
zemalja. Na fotografijama iz razli- 
čitih europskih zemalja trebali su 


prepoznati o kojoj je zemlji riječ na 
temelju prikazanih natpisa, auto 
oznaka i slično. Mlađi učenici bojali 
su zastave europskih zemalja i uči- 
li kako se pozdravlja na jeziku te 
zemlje, dok su stariji učenici svakoj 
zemlji trebali pridružiti izraz “Raz- 
govaraj sa mnom, koji je ujedno i 
moto Europskog dana jezika, napi- 
san na jeziku te zemlje. Učenici su 
se tako na zabavan način prisjeti- 
li važnosti učenja stranih jezika i 
nadamo se da će im to biti poticaj 
za daljnje učenje! (Učiteljice: Dija- 
na Mikša, Kristina Husarek i Dijana 
Šalković) 


Dani europske baštine 


Učenici 3./4.c, 4.b te 8.a i 8.b 
razreda uključili su se u obilježava- 
nje Dana europske kulturne bašti- 
ne 2022. Sudjelovali su u radioni- 
cama koje je pripremila stručna 
suradnica knjižničarka. U sklopu 
radionica koje su održane 27. i 30. 
rujna, učenici su kroz interaktivnu 
prezentaciju ponovili svoje zna- 
nje o hrvatskoj kulturnoj baštini 
te naučili razlikovati materijalnu 
od nematerijalne baštine. Prisjeti- 
li su se koji su hrvatski spomenici 
na UNESCO-vom popisu svjetske 
kulturne baštine. Posebnu pozor- 
nost posvetili smo našoj tradicij- 
skoj baštini (čipka, medičarski obrt, 
tradicijske igračke iz Marije Bistri- 
ce) te pisanoj kulturi. Kreativni 
dio radionice obuhvaćao je izradu 
straničnika za knjige s motivima 
inicijala (početnih slova u starim 
pisanim spomenicima i rukopisi- 
ma) koje su učenici ukrasili tradi- 


cijskim elementima. Rezultat su 
prekrasni unikatni straničnici koje 
smo plastificirali te ih razmijenili s 
učenicima iz OŠ Antuna Mihanovi- 


ća Petrovsko koji su sudjelovali na 
istoj radionici u svojoj školi. Ovom 
aktivnošću sudjelovali smo i u obi- 
lježavanju Europske godine mla- 
dih 2022. kojom se nastoji mlade 
potaknuti na očuvanje kulturnog 
identiteta. Aktivnost je objavljena 
na karti European Youth portala i 
odobrena od strane nacionalnog 
koordinatora. (Stručna suradnica 


Imamo županijske 
prvake u CROSS-U! 


Županijsko natjecanje u  crossu 
održano je 20. listovada u Donjoj 
Šemnici. Naši učenici ostvarili su 
odlične rezultate. Županijski prvaci 
ŠSD osnovnih škola u crossu (trčanje 
1000 m) konkurencija ekipno dječa- 
ci 7. i 8. razredi su Adrijan Veseljak, 
Jakov Risek, Borna Petek i Lukas 
Hlebec. U pojedinačnoj konkuren- 
ciji, županijski viceprvak ŠSD osnov- 
nih škola u crossu (trčanje 1000 m) 
konkurencija ekipno dječaci 7. i 8. 
razredi je Adrijan Veseljak. U pojedi- 


načnoj konkurenciji županijsko treće 
mjesto ŠSD osnovnih škola u cro- 
ssu (trčanje 1000 m) konkurencija 
ekipno dječaci 7. i 8. razredi osvojio 
je Jakov Risek. Ovim sjajnim rezul- 
tatima učenici su na najljepši način 
uveličali Dan škole i općine i obprav- 
dali podršku koju su uvijek dobivali 
od ravnatelja škole Dražena Gerića i 
načelnika Anđelka Topolovca. Radu- 
jemo se predstojećem državnom 
natjecanju. Bravo dečki, čestitamo! 
(Učitelj TZK, Gordan Poslončec) 


Tjedan srca 


Dana 7. listopada učenici osmih 
razreda naše škole: Ivano Rano- 
gajec, Ana Laura Klarić, Borna 
Petek, Tin Tušek, Antonia Ivan- 
ković, Valentina Gerić, Gabrijela 
Košutić, Filip Šalković, Iva Škrlec 
i Roko Hrvoj, u holu škole pred- 
stavili su projekt TJEDAN SRCA. 
Prezentirali su položaj i građu 
srca, bolest srca i kako se ona lije- 
če, krvni tlak i mjerenje krvnog 
tlaka, masažu srca i statističke 
podatke o Hrvatima i njihovim 
bolestima srca te moto dana srca 
“Zuseheartforeveryheart"  Tako- 
đer su predložili i jedan zabavan 
izazov koji svatko od nas može- 
te napraviti, a izazov je napraviti 
bilo kakvu fizičku kretnju (hoda- 
nje, trčanje, vožnja biciklom itd..) 
u obliku srca. Učenike je za projekt 
pripremala i vodila učiteljica pri- 
rode i biologije Natalija Ilić. (Tara 
Tušek, 7.a) 


KNJIEA 
JE FOOLI 


eTwinning projekt 
OŠ Side Košutić Radoboj 

KNJIGA JE COOL - 
eTwinning projekt 


Kako bismo zajedno obilježili Europsku godi- 
nu mladih i Mjesec hrvatske knjige, učenici 
predmetne nastave su se ove školske godine 
uključili u eTwinning projekt KNJIGA JE COOL. 
Projekt je osmislila Jasenka Marmilić, stručna 
suradnica knjižničarka te je odobren od stra- 
ne Nacionalne službe za podršku. Radom 
na projektu nastojat ćemo potaknuti mla- 
de na aktivno korištenje knjižnice i učvrsti- 
ti pozitivan odnos prema knjizi. Uz različite 
aktivnosti (zajedničko čitanje, kvizovi, online 
susreti...) istražit ćemo zašto je knjiga cool te 
kako nam može pomoći u usvajanju europ- 
skih vrijednosti, medijske pismenosti, odgo- 
vornom korištenju digitalnih tehnologija te 
poboljšanju fizičkog i mentalnog zdravlja. 
Prve aktivnosti već smo odradili te je izra- 
đen straničnik s tradicijskim motivima povo- 
dom Međunarodnog dana europske baštine 
i sudjelovanje u Nacionalnom kvizu za poti- 
canje čitanja u sklopu Mjeseca hrvatske knji- 
ge. Osim naše škole projektu su se pridružile 
knjižnice iz OŠ Zlatar Bistrica, OŠ Veliko Trgo- 
višće, OŠ Đurmanec, OŠ Marija Bistrica, OŠ 
Lj. Gaj Krapina, OŠ A. Cesarca Krapina i OŠ 
Gornja Stubica. (Stručna suradnica knjižni- 
čarka, Jasenka Marmilić) 


Twinning 

Učenici predmetne nastave OŠ 
Side Košutić Radoboj proveli su 
četvrtak 29. rujna na terenskoj 
nastavi u Parku prirode Medvedni- 
ca i u Parku znanosti Mokrice. Park 
prirode Medvednica utemeljen je 
1981. godine te je izuzetno rije- 
dak primjer ulaska parka prirode u 
glavni grad neke države. To je pro- 
stor u kojem se prirodne i kulturno 
povijesne vrijednosti međusobno 
isprepliću i uvjetuju. Osim mira i 
zelenila, ova planina obiluje boga- 
tim i raznolikim životinjskim svi- 
jetom te posebnostima kao što su 
spilja Veternica, utvrda Medved- 
grad, srednjovjekovni rudnik Zrin- 
ski i 500 Horvatovih stuba. Nakon 


razgleda PP Medvednica, učenici su = zuje i dokazuje zanimljive pojave 


se uputili u Park znanosti u Mokri- 
cama gdje su razgledali i isproba- 
li eksponate, od kojih svaki poka- 


iz područja fizike, astronomije, 
geografije i psihologije. (Učiteljica 
povijesti, Magdalena Želimorski) 


Radionice programiranja u 
sklopu projekta 'Učenik-mentor" 


Učenici mentori, Luka Cerovečki 
(7.b) i Emil Cigula (7.b), 3. listopada 
su održali prvu radionicu progra- 
miranja i samim time započeli obi- 
lježavanje #CodeWeek. Uvodnom 
prezentacijom Uvod u HTML & CSS 
predavači su zainteresirali učenike 
kako napraviti web stranicu. Nakon 
toga učenicima su podijelili zadat- 
ke, pomagali i savjetovali kako doći 
do rješenja, a zatim su slijedili kla- 
sifikacijski zadaci i bodovanje. Naj- 
veći broj bodova imao je Jan Tušek 
(7.b) koji je uz zahvalnicu za sudje- 
lovanje dobio i priznanje učenika 
mentora. Svi ostali učenici dobili 
su zahvalnice za sudjelovanje. Na 
drugoj radionici osnove HTML-a 


Biosigurnost i biozaštita - projekt 


i CSS-a, “učenici mentori" podije- 
lili su zahvalnice svim učenicima. 
Pohvalnicu za najbrže i točno riješe- 
ne zadatke dobila je Lana Šalković, 


6.b. Na drugom mjestu je Mia Mik- 
ša, 6.b. Bravo za sve sudionike radi- 
onica! (Učenici, Luka i Emil i učitelji- 
ca informatike Ivanka Švaljek) 


kao izvannastavna aktivnost 


Projekt Biosigurnost i biozaštita već se dru- 
gu godinu zaredom provodi u našoj ško- 
li. Krajem rujna započelo se s provedbom 
aktivnosti koju izvode učenice šestih razre- 
da pod vodstvom učiteljice prirode i biologi- 
je Natalije Ilić. Projekt je namijenjen kombi- 
niranim skupinama učenika 5. i 6. razreda i 
7. i 8. razreda osnovne škole te trogodišnjim 
ičetverogodišnjim srednjim školama. Učenici 
s mentorima obrađuju sadržaje i svladavaju 
planirane ishode prema osmišljenom kuri- 
kulumu Biosigurnost i biozaštita. Ishodi se 
ostvaruju kroz istraživački rad, učenje putem 
rješavanja problema, praktični rad i drugo. 
Projekt je osmišljen zbog potrebe dodatne 
edukacije učenika, učitelja i stručnih surad- 
nika nakon izbijanja pandemije virusa SARS- 
CoV-2. Nositelji projekta su: Klinika za infek- 
tivne bolesti ,Dr. Fran Mihaljević, Hrvatski 
zavod za javno zdravstvo, Hrvatsko društvo 
za biosigurnost i biozaštitu u partnerstvu s 
OŠ Vijenac, Osijek. (Učiteljica prirode i biolo- 
gije, Natalija Ilić) 


Jumicar 2022. 


Učenici 2. razreda naše škole su 7. listopada sudjelovali u edukaciji o sigurnosti u cestovnom 
prometu - projektu Jumicar, u OŠ Đurmanec. Prvo su u školi s učiteljicama ponovili teorijski 
dio o sigurnosti u prometu, a nakon toga su ih roditelji prevezli na školsko igralište u OŠ Đur- 
manec gdje je bio prometni poligon. Na poligonu su učenici, vozeći male automobile, učili 
kako vozač mora poštivati prometne znakove i kako biti dobar pješak iz perspektive vozača. 
Sve je uspješno odrađeno zahvaljujući Jumicar instruktorima i učenicima školske prometne 
jedinice škole domaćina. Zanimljivi su im bili i policijski službenici koji su s njima raspravljali o 
zanimanju policajca, vožnji u automobilu i ponašanju pješaka, a upoznali su se i s policijskim 
vozilima. Volonteri GDCK-a Krapina su polaznicima pokazivali kako se pobrinuti za ozljede. 
Program bi bio nepotpun bez DVD-a Đurmanec koji su ih ohrabrivali i pripremali za požar te 
su i sami prskali šmrkom i stvarali dugu. (Učiteljica, Dragica Pospiš) 

ZNANJE JE MOĆ! 


Učenici OŠ Side Košutić Radoboj ponose se brojnim uspjesima 
postignutim na raznim natjecanjima, smotrama i natječajima, a da 
je prošla školska godina bila uspješna, potvrđuju njihovi ostvareni 
rezultati: 

Lara Hrvoj, 1. mjesto na Županijskom natjecanju iz Matematike i sudjelovanje 
na Državnom natjecanju iz Matematike, mentorica Tatjana Hršak; 

Lana Šalković, 2. mjesto na Županijskom natjecanju iz Matematike, 
mentorica: Tatjana Hršak; 

Luka Cerovečki, prvo mjesto na Županijskom natjecanju iz Informatike i sudje- 
lovanje i na Državnom natjecanju iz Informatike, mentorica: Ivanka Švaljek; 
Roko Hrvoj, drugo mjesto na Županijskom natjecanju iz Hrvatskog jezika, 
mentorica: Tamara Poljak Lovrenčić; 

Roko Rocca, treće mjesto na Županijskom natjecanju iz Fizike, 

mentorica: Dubravka Kiseljak-Hmelina; 

Emil Cigula, treće mjesto na Županijskom natjecanju iz Informatike, 
mentorica: Ivanka Švaljek; 

Jakov Risek, prvo mjesto na Županijskom natjecanju crossa (trčanje 1000 m), 
mentor: Gordan Poslončec; 

Ana Laura Klarić, likovni natječaji - prva nagrada na likovno-literarnom natje- 
čaju Domovinski rat (Udruga Barun) i prva nagrada na likovnom natječaju 
Likovi iz bajke (Hraščinski kraljuš), mentorica: Martina Zaplatić; 

Filip Šalković i Elena Miljan, 3. mjesto na Županijskoj smotri Učeničke zadruge, 
voditeljica zadruge: Ivanka Švaljek. 


Nagrade i priznanja su učenicima uručeni na proslavi Dana općine. 
Učenicima i njihovim mentorima to je bila još jedna potvrda da se rad 
i trud uvijek isplate.Zahvaljujemo Općini na gostoprimstvu, uručenim 
nagradama i priznanjima te se radujemo ponovnim susretima, kojih će 
zasigurno biti, jer učenici naše škole ustrajni su i marljivi te će zasigur- 
no iu budućnosti postizati izvrsne rezultate. (Tamara Poljak Lovrenčić) 


Održano hrvatsko 
državno prvenstvo u preciznom slijetanju 
parajedrilicom i Europski kup u preciznom 
slijetanju parajedrilicom 


Radoboj je od 7. do 9. listopada bio središte velikog sportskog događa- 
nja - , Radoboj Open 2022“ - Državnog prvenstva i Europskog kupa u 
preciznom slijetanju parajedrilicom. Natjecanje se odvilo u organi- 
zaciji radobojskog Kluba padobranskog jedrenja “Jastreb“,a riječje o 
međunarodnom FAI natjecanju u preciznom slijetanju, koje je ujed- 
no i državno prvenstvo Hrvatske te predzadnje kolo Europskog kupa 
gdje se odabire reprezentacija. Događaju je prisustvovalo 47 natjeca- 
telja iz 17 zemalja, a uz hrvatske natjecatelje, bilo je i onih iz Sloveni- 
je, Češke, Sjeverne Makedonije, Srbije, Kanade, Njemačke, Rumunj- 
ske, Španjolske, SAD-a i Kine. Radoboj Open 2022 započeo je u petak, 
treningom i upoznavanjem terena, a u subotuje započeo natjecatelj- 
ski dio na letalištu “Malogorski“. Prvo mjesto natjecanja za Europ- 
ski kup pripalo je Jaki Gorencu iz Slovenije, drugo je zauzeo Fanol 
Shala iz Kosova, dok je treće zauzela Marketa Tomaškova iz Češke. 
Državni prvak je Nikola Komiša (PJK Zagreb), drugi je Mladen Mihin 
(KPJ Jastreb), dok je 3. Radoslav Osrermann iz (PJK Zagreb). Ženski 
dio natjecanja također je bio podijeljen na bodove za Europski kup 
te Hrvatsko državno prvenstvo. Marketa Tomaškova iz Češke osvo- 
jila je Europski kup, Špela Krnc iz Slovenije bila je 2., a Diani Žgeli 
bila je treća. Hrvatska državna prvakinja je Diana Žgela (ZK Aerori- 
ka), doprvakinja je Dorotea Protrka (ZK Aerocika), a treće mjesto je 
zauzela Dunja Božić (ZK Aerocika). U ekipnom klupskom poretku u 
Hrvatskoj, 1. je mjesto osvojila ekipa ZK “Aerortika" iz Zagreba, 2. mje- 
sto osvojila je ekipa KPJ “Jastreb" Radoboj, dok je 3. mjesto osvojila 
ekipa PJK “Zagreb“. 


U NK Radoboj 
završio jesenski dio 
sezone 2022/2023 


Radobojski Seniori jesenski su prvaci 2. Županijske 
nogometne lige pobijedivši NK Toplice 4:2. Pioniri 
NK Radoboj završili su na 7 mjestu Županijske nogo- 
metne lige, a Zagići dijele visoko drugo mjesto s još 
dva kluba zbog istog broja bodova. Veterani su tako- 
đer osvojili drugo mjesto u jesenskom dijelu prven- 
stva 1. Županijske nogometne lige, a ove su godine 
nastupali i na turniru u Metkoviću te su ostvarili 
dobre rezultate. Limači, Mlađi Pioniri i Kadeti imaju 
još svaki po jednu utakmicu. Čestitamo ovim putem 
svim ekipama na izvrsnim rezultatima. 

KRUNA DUGOGODIŠNJE SURADNJE Predstavljena 


nogometa' koju zajedničkim snagama provode 


U Nogometnom klubu Rado- 
boj održana je početna konfe- 
rencija na kojoj je predstavljen 
program “Dječja škola nogome- 
ta“ kojeg će provoditi radoboj- 
ski Nogometni klub u surad- 
nji s Općinom Radoboj, a koji je 
namijenjen aktualnim polazni- 
cima škole nogometa od šeste 
do osamnaeste godine. Jedan 
od ciljeva programa je privući 15 
novih članova te proširiti svijest 
stanovnika Radoboja o zdravom 
načinu života od najranije dobi, 
a uz to, ciljje ujedno i omogućiti 
bavljenje nogometom što većem 
broju korisnika kako bi se una- 
prijedile psihofizičke sposobno- 
sti mladih, ali i njihovo zdravlje. 


Tehnička i financijska potpora 
Načelnik = Radoboja — Anđel- 
ko Topolovec pojasnio je da 
je Općina partner u projektu 
financijski i sudjeluje s 20 posto 
ukupnih sredstava, odnosno 
26.250 kuna, ali i da je tehnič- 
ka potpora klubu na način da 
besplatno ustupa na korištenje 
sportsku dvoranu i nogometno 
igralište. - Vodimo brigu i oko 
cjelokupne infrastrukture koja 
je na zavidnom nivou. Također, 
ono što je najbitnije, Radoboj je 
niz godina Općina Prijatelj dje- 
ce'iza svaku ovakvu akciju koja 
je na tragu poboljšanja uvjeta 
života naših najmlađih, uvijek 
ćemo biti potpora, bilo kao par- 
tneri bilo kao nositelji projekta 
i slično. Suradnja koju Općina 
i NK Radoboj njeguju već godi- 
nama može biti primjer drugim 
jedinicama lokalne samoupra- 
ve, a mi tu suradnju iz godine 
u godinu poboljšavamo. Nada- 
mo se da ćemo uspjeti realizi- 
Tati sve što smo zacrtali u ovom 
mandatu mene kao načelnika 
i trenutne uprave kluba, a to je 
da rekonstruiramo naše staro 
igralište i napravimo još bolje 
uvjete za rad mlađih kategorija 
- poručio je načelnik. Predsjed- 
nik kluba Stjepan Sirovec nagla- 
sio je da je ključno da se u ovaj 
program vođen od strane edu- 
ciranog kadra uključi što više 
djece. - “Dječja škola nogome- 
ta" se u organizaciji kluba pro- 
vodi još od 2016. godine, a ove 
smo godine taj program odluči- 
li proširiti pa smo ga prijavili na 


natječaj Ministarstva turizma i 
sporta za sufinanciranje sport- 
skih programa poticanja lokal- 
nog sporta i sportskih natjeca- 
nja u 2022. godini. Program je 
odobren, njegova je ukupna vri- 
jednost 131251 kunu, od čega 
jedan dio financira Općina dok 
105.000 kuna osigurava Mini- 
Starstvo turizma i sporta - rekao 
je Sirovec. 


Što više djece 

Što se riče tehničkog dijela pro- 
grama, on će se odvijati u pogle- 
du rekreativnih i edukativnih 
radionica i vježbi. - Za to su 


sa REPUBLIKA HRVATSKA 


Ministarstvo 


turizma i sporta 


zaduženi licencirani treneri s 
dugogodišnjim iskustvom u ško- 
li nogometa, a sve to s namje- 
rom da se svima da do znanja da 
rezultati nisu najvažniji nego je 
naglasak na tome da se privuče 
čim veći broj djece i mladih i da 
ih se potakne na aktivno bavlje- 
nje fizičkom aktivnošću. Kasni- 
je onda dolaze i bolji rezultati, 
a isto tako se nadamo da ćemo 
jednog dana nekog iz tih genera- 
cija onda gledati i u nekim veli- 
kim klubovima - rekao je Siro- 
vec te uputio poziv svima da 
se uključe u program. Voditelj 
programa “Dječje škole nogo- 


Općina 
Radoboj 


meta" Ivan Šemnički rekao je da 
iz dugogodišnjeg iskustva zna 
koliko je ovaj program potre- 
ban i značajan. - Djeca se danas 
sve manje kreću što nikako nije 
dobro. Ovaj program je nasta- 
vak “Univerzalne sportske ško- 
le" koju provodi Osnovna ško- 
la i to nam je odličan temelj za 
To da što više djece od što ranije 
dobi počnemo uvlačiti u svijet 
sporta i tjelesne aktivnosti. Tre- 
ba zasukati rukave i raditi. Ne 
možemo očekivati velike rezul- 
tate u prvih godinu dana. Za 
mene će najveći rezultat biti ako 
ćemo u prvoj godini imati 10-ak 

“Dječja škola 
NKi Općina 


polaznika, a u drugoj već 20-ak. 
Želimo da se oni bave sportom 
jer je sport temelj zdravlja. Već 
sada imamo veći broj djece nego 
prošle godine tako da vidimo 
da smo na dobrom tragu. Želi- 
mo ovim putem educirati i oba- 
vijestiti i roditelje da se tu radi 
za dobrobit djece. Rezultati će 
doći, ne odmah, ali kroz dvije-tri 
godine sigurno hoće - poručio 
je Šemnički. Provedba progra- 
ma usmjerena je na provođenje 
aktivnosti sukladno uzrastima 
u sklopu treninga unutar same 
škole nogometa što podrazumi- 
jeva nastavne metode, metode 
obuke, metode trenažnih oprte- 
Iećenja, treninga, razvoja poje- 
dinih psihosomatskih sposob- 
nosti, demonstracije te živu 
riječ, a slijedom navedenog, ško- 
la nogometa uključuje tri dijela 
programa - formiranje bazičnih 
motoričkih znanja, osnovni teh- 
nički elementi te učenje osno- 
va taktičkog postavljanja na 
terenu. 


Školovano vodstvo 


Provođenje programa osigura- 
va se angažmanom Kvalificira- 
nog voditelja i suradnika u pro- 
vedbi sportskog dijela programa. 
Osim rekreativnog aspekta pro- 
vođenja programa, u program 
su uključene i edukativne radi- 
onice u organizaciji povreme- 
nog pomoćnog suradnika vodi- 
telju sportskog djela programa, 
Gordana Poslončeca, diplomi- 
ranog kineziologa i učitelja tje- 
lesnog odgoja u Osnovnoj školi 
Side Košutić, a edukativni pro- 
gram uključuje predavanja kroz 
sferu prevencije nasilja u sportu 
i fair play" igre. U edukativni se 
program osim samih polaznika 
“Dječje škole nogometa" uklju- 
čuju i članovi drugih sportskih 
udruga s područja Radoboja, čla- 
novi drugih nogometnih klubo- 
va koji koriste nogometno igra- 
lište NK Radoboj te djeca u dobi 
od četvrte do šeste godine iz 
Dječjeg vrtića Škrinjica' Sudje- 
lovanje u “Dječjoj školi nogome- 
ta" besplatno je za sve sudioni- 
ke i sudionice te se pozivaju svi 
zainteresirani roditelji da uklju- 
če svoju djecu u program i da se 
zajedničkim snagama podigne 
svijest o zdravom načinu života. 


U Radoboju je otvoren Kan- 
$00 klub “Ivando“ obrt za zaba- 
vu i rekreaciju. Svečano otvo- 
renje kluba bilo je u nedjelju, 
30. listopada u DVD-u Radoboj. 
Uz jednosatni zabavni program 
predstavio se, od vlasnice obrta 
Ivane Nežmahen, ovaj invenrti- 
van i jedinstven Kangoo klub čiji 
su glavni rekviziti kangoo cipele! 
Kangoo cipele osmislio je dr. Gre- 
$ory Lekhtam iz Kanade i prvot- 
no ihje namijenio svim sportaši- 
ma s postraumatskim tegobama 
kako bi se pomoću ovog ortoped- 
skog pomagala što prije vratili 
na sportske terene. Danas se te 
cipele većinom koriste u firnes 
centrima, u zatvorenim prosto- 
rima uz glazbu i ples, međutim 
one se mogu koristiti na otvore- 
nom prostoru jer su pogodne za 
sve površine. Uz zabavu i rekrea- 
ciju u kangoo cipelama doprino- 
si se nizu benefira, kako za tije- 
lo, tako i za dušu. Iako se čine na 
prvi pogled nestabilnima, upravo 
zato što imaju opruge i podižu 
vas 25cm od podloge, to je samo 
privid i trenutni strah od nepo- 
znatog koji odmah kad ih obuje- 
te nestaje, a dobivate novi neopi- 
sivo dobar osjećaj, jer već za par 
minuta uspostavljate ravnote- 
žu u njima i krećete s hodanjem, 
plesanjem i skakanjem. Na ovaj 
način mogu se rekreirari sve dob- 
ne skupine, djeca, odrasli, stariji, 
od 6 do 96 godina. U Ivando klu- 


Otvoren Kangoo klub 
Ivando“ u 


bu cilj je upravo u tim cipelama 
boraviti čim više vani, na svje- 
žem zraku, a idealni su uvjeti na 
Šernici u centru Radoboja, koja se 
nalazi u neposrednoj blizini ure- 
da Kangoo kluba. Ured se nalazi 
u Staroj općini, na adresi Radoboj 
8. Uredovno radno vrijeme je od 
ponedjeljka-petka od 8 do 11 sati 
iod 16 do 20 sati, te subotom od 
14 do 19 sati. Radno vrijeme pri- 
lagođeno je korisnicima, a vlasni- 
ca i voditeljica kluba će se posve- 
Titi svakoj pojedinoj osobi ili 
grupi te će tako pratiti i trenirati 
sve polaznike i uvesti ih u svijet 
Kangoo jumpinga. Nakon uspješ- 
nog početnog dijela i svladavanja 
osnova, polaznici će se moći sami 
rekreirat na otvorenom u Rado- 


boju u neposrednoj blizini kluba 
jer terena za ovu zabavu i rekrea- 
cije ovdje ne nedostaje. Svi zain- 
teresirani mogu nazvati Kangoo 
klub “Ivando“ na broj telefona 
092/319-2195, prijaviti se i sudje- 
lovati u jedinstvenom kangoo 
jumpingu i novoj sportskoj zaba- 
vi u Radoboju! 


KANGOO KLUB 


IVANDO— 

Dva nova izleta u organizaciji HPD-a Radoboj 


HPD Radoboj nastavio je sa planinarskim izletima. Nakon kraće 
pauze, organizirana su čak dva izleta, a Društvo u Radoboju bro- 
ji sve više članova, sve više mladih i djece. Prvi izlet bio je 1. listo- 
pada, a osvojen je poznati Papuk. Planinari su polazak iz Radobo- 
ja imali u 4.30 sati ujutro, a start pohoda bio je u 9 sati sa samog 
Papuka do mjesta Velika. Od točke Velika krenulo se prema Plani- 
narskom domu Lapjak, a označenom planinarskom stazom prošlo 
se preko Tauberovih stijena pa pokraj križa na vrh Lapjaka (667 m/ 
nm). Nakon druženja i odmora na vrhu, nastavilo se po planinarskoj 
stazi prema PD Jankovac (470 mnv). U PD Jankovac došlo se u oko 
14 sati, nakon čega je slijedilo razgledavanje veličanstvenog prizo- 
ra koji pruža 35 metara visok slap Skakavac. Ukupno trajanje plani- 
narskog hoda bilo je 6 sati. Zatim je 22. listopada organiziran drugi 
jednodnevni planinarski izlet, a odredišno mjesto bio je Park pri- 
rode Učka. Vrijeme polaska bilo je u 4 sata ujutro, polazišne točke 
parkirališta OŠ Side Košutić Radoboj. Autobusom se došlo do Lignja, 


gdje je planinare dočekao PD Knezgrad. Sastavljene su dvije grupe. 
Lakša grupa imala je turu Liganj - Lužanski breg — Gorica - Knezgrad 
- povratak do Lignja kroz šetnicu maruna, dok je teža $rupa imala 
turu Vojak - Knezgrad - Liganj - Lužanski breg - Gorica- Knezgrad - 
povratak do Lignja kroz šetnicu maruna. Pohod je lakše ture trajao 
3 sata, dok je teže ture cca. 6 sati. Vrh Vojak inače je kontrolna toč- 
ka Hrvatske planinarske obilaznice. Vojak je najviši vrh Učke i istar- 
skog poluotoka. Njegovo je tjeme gol travnati hrbat strmih strana, 
na čijoj se vršnoj točki nalazi kameni razgledni toranj visok desetak 
metara. Toranj je sagrađen 1911., o čemu svjedoči natpis ugrađen 
na samome pragu. Unutrašnjost tornja uređena je kao suvenirni- 
ca Parka prirode Učka, a njegova terasa, do koje vodi 30 stuba, jedan 
je od najljepših vidikovaca u cijeloj Hrvatskoj. HPD Radoboj tako je 
uspješno savladao još jedan planinarski pohod, a zahvale idu i vodi- 
ču Tomislavu Kantoliću te Planinarskom društvu Knezgrad Lovran 
na gostoprimstvu te još jednom divnom iskustvu. 


U Planinarskom domu u Radoboju održan 
ispit za planinarske vodiče 'A' standarda 


Na dane 22. i 23. listopada, u Planinarskom domu u Radoboju odr- 
žan je ispit za planinarske vodiče A standarda. Ispit je uspješno 
položilo 16 kandidata iz 11 planinarskih društava: PD Medvednica 
Zagreb, HPD Bregana, PD Gromovača Otočac, DPIOPV Osmica Kar- 
lovac, HPD Runolist Zagreb, PD Planinorci Zagreb, PD Zanatlija Osi- 
jek, HPD MIV Varaždin, HPD Zagreb-Matica, PK Ivanec, PD Husni 
Đurmanec. Kandidati su svoje znanje i vještine prezentirali cije- 
kom dva vrlo intenzivna ispitna dana kroz sljedeće ispitne cjeline: 
pismeni, usmeni i praktični dio ispita. Praktični dio ispita terenski 
je organiziran i kroz poligone pregled opreme, čvorovi i izrada ruko- 
hvata, orijentacija, prva pomoć i spašavanje i ispitnu tura. Kandi- 
dari su sve ispirne teme odradili prema dinamičkom planu i poka- 
zali zainteresiranost u svim temama. Uz voditelja ispita Marijana 
Buzova iz Stanice planinarskih vodiča Zadar, Ispitnu komisiju činili 
su instruktori: Alen Čančarević iz Obzova Krk, Mladen Vrabec iz PD 
Medvednica Zagreb, Gradimir Bumbak iz HPK Šibenik i Tarik Sedić 
iz HPD Zagreb-Matica. Novim planinarskim vodičima želimo mno- 
$0 sreće te uspješno vođenje u matičnim planinarskim društvima. 

Održan tečaj za markaciste u Radoboju 


Komisija za planinarske putove Hrvatskog planinarskog saveza u suradnji s HPD Radoboj i 
PK Ivanec održala je 24. i 25. rujna tečaj za markaciste, planinare koji obilježavaju i održava- 
ju planinarske putove. Tečaj se organizirao za članove planinarskih društava koja održavaju 
planinarske putove na području Zagorja, Međimurja, Moslavačke gore i Bilogore. Prvi dan bio 
je teorijski dio, koji je završio ispitom u OŠ Side Košutić Radoboj, dok se drugi dan pristupilo 
praktičnoj primjeni usvojenog znanja u podnožju Ivanščice, &dje je naglasak bio na prakrič- 
nom dijelu, tj. uređenju brojnih križanja planinarskih putova, uz obnovu markacija na isri- 
ma. Glavni organizatori tečaja bili su: Nenad Greblički, član Komisije za planinarske putove 
HPS-a, te voditelj tečaja bio Hrvoje Gold, markacist instruktor i zamjenik pročelnice Komisije. 
Predavači su uz navedene bili: Majda Rončević, Iva Žulić, Žarko Roček i Mladen Golubić. Pred- 
stavnici suorganizatora bili su: Marija Poljak iz HPD Radoboj i Tomislav Friščić iz PK Ivanec. 
Tečaj je uspješno završilo 47 polaznika iz 15 planinarskih društava (,HPD Radoboj“, ,PK Iva- 
nec“, HPD Bilo“ Koprivnica, ,HPD Bilogora“ Bjelovar, , HPD Gradina“ Konjščina, ,HPD Ivanči- 
ca“ Ivanec, ,HPD MIV“ Varaždin, ,HPD Papuk“ Virovitica, ,PD Borik“ Đurđevac, ,PD Bundek“ 
Mursko Središće, ,PD Psunj“ Pakrac, ,PD Ravna gora“ Varaždin, ,PD Strahinjčica“ Krapina, 
»PK Extrem“ Čakovec i ,PK Vitezovi Puste Bele“ Varaždin), a polaznicima su uručene diplo- 
me. Iz radobojskog društva, tečaj su položili Vedran Švaljek, Ljerka Strahinec i Daniel Voska. 


Održana 14. Radobojska 
uspinjača i dječja utrka 


U nedjelju 16. listopada održan je četrnaesti 
maraton u Radoboju, dobro poznata ,,Rado- 
bojska uspinjača“ re Dječja utrka. Tradicija 
započeta 2008. godine nastavila se i ove godi- 
ne, uz sportski duh, natjecanje i pogled na 
predivan radobojski kraj. Uspinjača je imala 
svoj standardni oblik, trasa od 15.200 meta- 
ra. Dječja utrka za predškolsku djecu i djecu 
vrtićke dobi, imala je trasu od 150 metara. 
Start je bio na početku radobojske šetnice, a 
početak utrke bio je u 11.00 sati. Na relativ- 
no zahtjevnoj stazi okupilo se 70-tak trkača, 
svi s ciljem postizanja svog najbržeg vreme- 
na. Pobjedu u muškoj kategoriji ove godine 
je odnio Nikola Špoljar iz AK Zabok s vreme- 
nom od 58 minuta i 9 sekundi. Drugo mje- 
sto je zauzeo Marko Gorički, također iz AK 
Zaboka s vremenom 58 minuta i 53 sekunde. 
Treće mjesto je pripalo Nevenu Čorku iz AK 
Rudolf Perešin s vremenom 1 sat, 0 minuta i 
34 sekunde. U kategoriji žena prvo mjesto je 
zauzela Marija Lukina iz AK Rudolf Perešin 
s vremenom od 1 sac, 7 minuta i 14 sekun- 
di. Drugo mjesto u ženskoj utrci je pripalo 
Maji Perišić iz Dubrovnika s vremenom 1 sat, 
14 minuta i 42 sekunde, dok je treće je mje- 
sto pripalo Slovenki Nataliji Mašeri iz AK Fit 


s vremenom 1 sar, 16 minuta i 25 sekundi. U 
kategoriji djece prvo mjesto je zauzela Mar- 
ta Frljužec, drugo mjesto je pripalo Uli Mele 
Mašera iz Slovenije, a treće mjesto je pripa- 
lo Sebastianu Krstiću. Sve trkače čekao je 
topli obrok i piće na cilju utrke, a za najbr- 
že ovogodišnje trkače podijeljene su medalje 
i nagrade. Uz puno uspjeha i ponosa, zado- 
voljnih osmijeha, natjecateljskog i sportskog 
duha, ali i ruka potpore završila je još jedna 
utrka cestovnog trčanja u Radoboju — 14. 
Radobojska uspinjača. 


Održani Dani otvorenih 
vrata Vatrogasnog doma 


u Jazvinama i izložba slika 
s Likovne kolonije 2022. 


= 


U organizaciji Likovnog društva Ernest 
Tomašević iz Krapine i Općine Radoboj, 3. 
rujna održana je 16. po redu Likovna koloni- 
ja ,Radoboj 2022" U lijepom i inspirativnom 
okruženju nastalo je dvadesetak slika u teh- 
nici ulja na platnu i akrilnoj tehnici, a djela 
su bila inspirirana pejzažima, bojama jeseni, 
starinskim zgradama i ljepotama radoboj- 
skog kraja.Radovi koji su nastali bili su izlo- 
ženi u novoizgrađenom Vatrogasnom domu 
u Jazvinama koji je ujedno imao i dane otvo- 
renih vrata. Posjetitelji su tako mogli pogle- 
dati potpuno novi Vatrogasni dom DVD-a 
Jazvine i razgledati slike koje su nastale na 
ovogodišnjoj likovnoj koloniji. 


“Večer društvenih 
igara“ u Vatrogasnom 
domu u Radoboju 


Savjet mladih Općine Radoboj ponovno je 
pripremio poseban i drugačiji događaj u 
Radoboju! U petak, 28. listopada, u Vatro- 
gasnom domu u Jazvinama se održala se 
“Večer društvenih igara“ Djeca i mladi zai- 
$rali su razne društvene igre poput 5 sekundi 
i Aliasa, kao i svima dobro poznate kartaške 
igre: Uno i Bela. Smijeh i išra popunili su novi 
Vatrogasnog dom u Jazvinama, a po fotogra- 
fijama vidimo da su se svi dobro zabavili! 


Stradala u požaru 1 dva svjetska rata 


znad naselja Gorjani Sutinski, najednom 

od najljepših zagorskih bregova, u 14. sto- 

ljeću izgrađena je crkva koja je do 1742. 

godine bila posvećena Blaženoj Djevici 
Mariji. Pretpostavlja se da su je gradili Pavli- 
ni iz Lepoglave jer je istog srila i veličine kao i 
crkva sv. Marije u Lepoglavi koja je građena u 
isto vrijeme. Đuro Sazbo 1912. Godine u svo- 
joj knjizi spominje crkvu sv. Jakova i navodi 
da se nalazi na obroncima Ivančice, što ne 
odgovara istini jer je na obroncima Strahinj- 
čice. Isto tako građevina se locira u Očuru što 
također ne odgovara stvarnim činjenicama 
jer je Očura istočnije, a sama lokacija nalazi 
se u Gorjanima Sutinskim. 1789. godine crkva 
se pripaja radobojskoj župi pa dobiva sta- 
Tus kapelice i posvećuje se sv. Jakobu. Kako 
navodi Đuro Szabo u svojoj knjizi uz crkvu 
sv. Jakoba održavani su sajmovi, ali su zbog 
bolje pristupačnosti preseljeni uz kapelicu 
sv. Magdalene u Kuzmincu. 


POŽARI RATOVI 

Građevina je 1857. godine stradala u požaru, 
izgorio je drveni zvonik, koji je nakon toga 
sazidan od kamena. Uz crkvu su bile sagra- 
dene i druge zgrade u kojima su boravili sve- 
ćenici i hodočasnici koje su također strada- 
le u požaru. Za vrijeme I. svjetskog rata na 
području tadašnje Austro-Ugarske mnoge su 
crkve ostale bez svojih zvona. Bronca od koje 
su lijevana skidana su sa zvonika i za potrebe 
vođenja rata pretopljena su u topove. Svetog 
Jakoba na Gorjanima Sutinskim nisu mimo- 
išla ni stradanja u II. svjetskom Tatu. 14. svib- 
nja 1944. godine na lokaciji crkve vodile su se 
borbe između partizanskih i ustaških jedini- 
ca. U svojoj knjizi ,Borbeni put Drugog zagor- 
skog partizanskog odreda“ Mirko Belošević 
opisuje se što tada događalo. U noći između 
12. I 13. svibnja 1944. godine pripadnici Prve 
Moslavačke i Prve zagorske partizanske briga- 


de napali su Mihovljan i Mače gdje su boravi- 
le ustaške postrojbe. Tijekom borbe u Mihov- 
ljanu partizani su minirali crkveni zvonik 
u kojem su bili pripadnici ustaških snaga, a 
potom je slijedilo povlačenje prema Kuzmin- 
cu i dalje preko Gorjana Sutinjskih prema 
Jesenju i Trakošćanu. Na području Veternice 
i Gorjana partizane napadaju Njemački avio- 
ni, prema pisanju M. Beloševića u tri navra- 
ta po devet ,Šruka“bombardiralo je parti- 
zanske položaje pa tako i one kod sv. Jakoba. 
Tom je prilikom oštećena crkva a poginulo 
je oko dvadesetak partizana. Među poginuli- 
ma bila je i jedna bolničarka koja je trčala iz 
crkve noseći stolnjake s namjerom da zavi- 
je ranjene. Poginuli pripadnici partizanske 
Moslavačke brigade pokopani su nedaleko 
mjesta pogibije a njihovi su posmrtni ostaci 
kasnije prenijeti na mjesno groblje u Rado- 
boj, gdje su sahranjeni u zajedničku grobnicu 
bez imena i prezimena jer o tome nisu posto- 
jali nikakvi podaci. Uz činjenicu da je crkva 


uslijed bombardiranja znatno oštećena usli- 
jedilo je uništavanje inventara i kipova sve- 
taca i samo spretnosti i hrabrosti pojedinaca 
dio crkvenog blaga je spašeno, danas je resta- 
urirano i moglo se vidjeti izloženo na izložbi 
postavljenoj u okviru održanog znanstvenog 
skupa ,Dani Očure“ Nakon rata radobojski 
su župnici prikupljali milodare za obnovu , 
izvršeni su, doduše nestručno, neki radovi, 
ali puno toga nije učinjeno. Tek početkom 
devedesetih godina prošlog stoljeća obnovi 
se prišlo ozbiljnije. Zazidan je toranj, obnov- 
ljeno krovište i započelo je uređenje unu- 
trašnjosti. Kapelica sv. Jakoba postala je i pri- 
vlačno mjesto okupljanja vjernika prilikom 
održavanja misnih slavlja, a vjerski i kulrur- 
ni značaj tog lokaliteta u narednom bi raz- 
doblju mogao dobiri još veći značaj. Tome će 
svakako doprinijeti i održan znanstveni skup 
i odlučnost nadležnih da osiguraju potrebna 
sredstva za izvođenje potrebnih radova na 
sanaciji i rekonstrukciji. (Piše: Vinko Rihrar) 


